Deon (Maas) en die Duiwel | Nathan Bond's TART Remarks
Religion: Respect? Ridicule! Deon (Maas) en die Duiwel
Deon Maas se oorvloedige skoot "Haai Jirre (óns is darem nie só nie)" gaan nog baie koerante vir sy nuwe meesters verkoop.
Welgedaan, Rapport! Koerante moet verkoop word en die redakteur slaan spykers met koppe as hy sê: "'n Breëspektrum-koerant wat net publiseer dit wat sus en streel, is nie die naam koerant werd nie."
Satanisme 'n gódsdiens met beskerming onder die Grondwet? (Só sê Maas en hy is natuurlik reg.) G'n wonder dat daar so baie moorde en verkragtings in ons land is nie. En dat evolusie nou in skole geleer word nie. Hoe ons die Wêreldbeker onder sulke omstandighede kon wen dui slegs op God se groot genade.
Gelukkig blyk dit dat die NG Kerk tydens sy 2015 of 2019 sinode uiteindelik sal besluit dat die Duiwel nie bestaan nie. Dan kan Satanisme tog nie meer 'n godsdiens wees nie.
Amper soos wat die Christendom nie 'n godsdiens kan wees nie. Grondwet al dan nie.
Ek wonder darem: presies hóé onnosel moet 'n mens wees om jou met gode en duiwels op te hou? Ek wonder heimlik of dít nie die wesenlike van Maas se stuk is nie.